Document ID: 32007L0072

DIREKTIVA KOMISIJE 2007/72/ES
z dne 13. decembra 2007
o spremembi Direktive Sveta 66/401/EGS glede vključitve vrste Galega orientalis Lam.
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 66/401/EGS z dne 14. junija 1966 o trženju semen krmnih rastlin (1) in zlasti člena 2(1a) Direktive,
ob upoštevanju naslednjega:
(1)
Galega orientalis Lam. je krmna rastlina, ki se na veliko goji v nekaterih državah članicah in ima pomembno vlogo pri izboljšanju kakovosti krme za domače živali.
(2)
Ta vrsta trenutno ni zajeta v enotnih pravilih potrjevanja semena na podlagi Direktive 66/401/EGS in zato ni ustreznega semena v prostem pretoku.
(3)
Ker vrsta Galega orientalis Lam. izpolnjuje vse pomembne pogoje za potrditev, jo je treba vključiti v seznam iz Direktive 66/401/EGS.
(4)
Ukrepi, predvideni s to direktivo, so v skladu z mnenjem Stalnega odbora za semenski material za poljedelstvo, vrtnarstvo in gozdarstvo -
SPREJELA NASLEDNJO DIREKTIVO:
Člen 1
Direktiva 66/401/EGS se spremeni:
1.
V členu 2(1)(A)(b) se med rubrikama „Leguminosae“ in „Hedysarum coronarium L. Sulla“ vstavi naslednji vnos:
„Galega orientalis Lam. krmna galega“.
2.
V členu 3(1) se med „Festuca rubra L. x Festulolium“ in „Lolium multiflorum Lam.“ vstavi naslednji vnos:
„Galega orientalis“ Lam. krmna galega.
3.
Prilogi II in III se spremenita, kakor je določeno v Prilogi k tej direktivi.
Člen 2
Prenos
Države članice sprejmejo zakone in druge predpise, potrebne za uskladitev s to direktivo, najpozneje do 31. decembra 2008. Komisiji takoj sporočijo besedilo navedenih predpisov in korelacijsko tabelo med navedenimi predpisi in to direktivo.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
Člen 3
Ta direktiva začne veljati dvajseti dan po objavi v Uradnem listu Evropske unije.
Člen 4
Ta direktiva je naslovljena na države članice.
V Bruslju, 13. decembra 2007

Labels: 3
17
6